open-index/open-wikipedia-markdown huggingface dataset:
מרדכי קורקוס

הרב **מרדכי קורקוס** (ה'תר"ן, 1890 - ז' בתמוז ה'תשי"ד, 1954) היה אב בית הדין וראש ישיבה במרקש.

## תולדות חייו
נולד בשנת ה'תר"ן במרקש לרבי אברהם קורקוס וסעדה לבית סמאנה. מוצא משפחתו ממגורשי ספרד, ועל אבות המשפחה נמנה רבי יוסף קורקוס (אם כי אין ידיעות ספציפיות על כך שרבי מרדכי הוא מצאצאיו). אביו נפטר כשהיה בן 11 והוא גדל אצל סבו רבי שמואל קורקוס.

למד במרקש אצל רבי יצחק בן חרבון, וכן בישיבתו של רבי אלעזר הלוי, בעל "עבודת הלוי" ותקופה מסוימת גם אצל רבי אברהם בן סוסאן. השתלם גם בדקדוק.

שימש כראש הישיבה על שם רבי אברהם אזולאי במרקש, והעמיד תלמידים רבים. לצד זאת, שימש דיין ומורה צדק בבית דינו של הרב משה זריהן, יחד עם הרב שאול אבן דנאן, ואחר כך יחד עם הרב אפרים שלום אנקאווא. ולאחר שהרב זריהן יצא לגמלאות בשנת ה'תש"ט התמנה לכהן תחתיו כאב בית הדין של מרקש. לאחר חצי שנה פרש מתפקידו. את מקומו מילא הרב מכלוף אבוחצירא, והרב קורקוס המשיך לכהן כסגן הראב"ד.

נפטר בז' בתמוז ה'תשי"ד, ונקבר בבית הקברות היהודי במרקש.

## מתלמידיו
* הרב יאיר חפוטא - רבה של באר יעקב.
* הרב ברוך סבאג - דיין במרקש ואב"ד באספי. מחבר הספר "מנחה בלולה".
* הרב חיים ביטון - רבה של מלייה וראש ישיבת עץ חיים בה. בעל "לב חיים" ו"שמחת חיים".

## ספרו
* **גדולת מרדכי** - יצא לאור מכתב ידו של תלמידו הרב יאיר חפוטא. הספר כולל שני חלקים:

בחלק הראשון חידושים על מסכת כתובות ומסכת בבא קמא, הלכות פסח, מועדים ואיסור והיתר וכמה תשובות הלכתיות.

החלק השני כולל פירוש על פירוש רבי אברהם אבן עזרא על התורה, דרשות ודברי מוסר.

## לקריאה נוספת
* שלמה מיארה, **מראקש וחכמיה**, חלק א, בהוצאת "יד הרב זריהן", אלול ה'תשע"ה, עמ' 150-146; 298-296.
*הרב יוסף הלל, **מצבות מראכש**, ירושלים תשע"ו, עמ' 600–601.

## קישורים חיצוניים
* חכם מרדכי קורקוס באתר "החכם היומי".
* תמונת מצבתו באתר "MyTzadik".
* 
* 

## הערות שוליים

קטגוריה:רבנים מרוקאים
קטגוריה:יהודים מרוקאים
קטגוריה:מרקש: רבנים
קטגוריה:אבות בתי דין
קטגוריה:ראשי ישיבה מרוקאים
קטגוריה:מרוקאים שנולדו ב-1890
קטגוריה:נפטרים ב-1954
אמיליה רוטר

**אמיליה רוטר** (בהונגרית: **Rotter Emília**; 8 בספטמבר 1906, בודפשט, הונגריה – 28 בינואר 2003, בודפשט, הונגריה) הייתה מחליקה על הקרח יהודייה-הונגרייה, פעמיים ברציפות זכתה במדליית ארד אולימפית (לייק פלאסיד 1932 וגארמיש פטרקירכן 1936), ארבע פעמים אלופת עולם (1931, 1933, 1934 ו-1935), אלופת אירופה (1934) ו-6 פעמים אלופת הונגריה (1931–1936) בזוגות ביחד עם לאסלו סולאש.

## ביוגרפיה
משנת 1924 רוטר הייתה מחליקת קרח במועדון BKE (סקצית ההחלקה על קרח של בודפשט). בשנים 1929–1936 הייתה חברה בסגל נבחרת הונגריה ואחת הדמויות המובילות בעולם בהחלקה זוגית על הקרח. משנת 1928 התמודדה כזוג עם דיולה סאבו, ומשנת 1929 עם לאסלו סולאש.

באליפות העולם שנערכה בברלין בשנת 1931 זכתה רוטר במדליית זהב בזוגות, הראשונה מתוך ארבע מדליות. הניצחון שלהם בשנת 1931 הביא את מדליית הזהב הראשונה עבור הונגריה בהחלקה לזוגות.

הקריירה הספורטיבית הפעילה של רוטר וסולאש הסתיימה אחרי אולימפיאדת גרמיש-פרטנקירכן (1936).

בשנת 1995 היא נבחרה ל"יד לאיש הספורט היהודי".

## הישגים בתחרויות
(עם לאסלו סולאש)

## ראו גם
* רוטר וסולאש בשנת 1934

## קישורים חיצוניים

* *[https://web.archive.org/web/20101204223430/http://jewsinsports.org/olympics.asp?sport=olympics&ID=84 Rotter, Emilie]*  jewsinsports.org. [2010. december 4-i dátummal az eredetiből archiválva]. (Hozzáférés: 2012. október 23.)
* אתר ה-ISU
* אתר ההתאחדות הישראלית להחלקה על הקרח

קטגוריה:יהודיות הונגריות
קטגוריה:אלופי עולם יהודים
קטגוריה:אלופות עולם יהודיות
קטגוריה:אלופות עולם בהחלקה אמנותית
קטגוריה:חברי היכל התהילה של הספורטאים היהודים: הונגרים
קטגוריה:מחליקים אמנותיים על קרח באולימפיאדת לייק פלאסיד (1932)
קטגוריה:מחליקים אמנותיים על קרח באולימפיאדת גארמיש פטרקירכן (1936)
קטגוריה:יהודים בשואה: הונגריה
קטגוריה:ספורטאיות יהודיות הונגריות
קטגוריה:זוכות מדליית ארד אולימפית מהונגריה
קטגוריה:ניצולות השואה: הונגריה
קטגוריה:הונגריה: אישים בספורט
קטגוריה:בודפשט: אישים
קטגוריה:יהדות בודפשט
קטגוריה:ילידות 1906
קטגוריה:הונגרים שנולדו ב-1906
קטגוריה:הונגריות שנפטרו ב-2003
קטגוריה:הונגרים שנפטרו ב-2003
שלום אלבז

הרב **שלום אלבז** (1920, סביבות ה'תר"ף – מאי 2001, י"א באייר ה'תשס"א, ירושלים) היה רבה הראשי הספרדי של העיר חדרה.

## ביוגרפיה
נולד בסביבות שנת ה'תר"ף (1920) במרוקו לרבי חיים אלבז ולסוליכא לבית אפריאט. למד בישיבתו של הרב אברהם אביטבול במרקש, למד בשבתות את מקצוע הדרשנות אצל הדרשן של העיר מרקש רבי שלמה קדוש, שימש כסופר בית הדין וכאחראי על סידור חופה וקידושין ועריכת גיטין בבית הדין האזורי של מרקש. לאחר עלותו לישראל שימש כרב בשכונת גבעת אולגה, ובשנת 1959 התמנה לממלא מקום רבה הספרדי של העיר חדרה כולה. בשנת 1963 נבחר במינוי קבע לתפקיד. היה ממייסדי "התאחדות הרבנים הספרדים בצפון", וחבר "חבר הרבנים שעל ידי הפועל המזרחי. היה ידוע כמומחה לפיוטי יהדות מרוקו, והפייטן מאיר אלעזר עטיה היה מתלמידיו.

בסוף שנות ה-70 של המאה ה-20 פרש לגמלאות, ובמקומו נבחר הרב שמעון ביטון. הוא עבר להתגורר בשכונת הר נוף בירושלים. נפטר בי"א באייר ה'תשס"א, מאי 2001, ונקבר בהר המנוחות.

על שמו רחוב בחדרה.

## ספרו
* **שלום רב** - פירושים על התורה על פי הפשט והדקדוק וביאור לפירוש רבי אברהם אבן עזרא

## הערות שוליים

קטגוריה:רבנים מרוקאים ישראלים
קטגוריה:חדרה: רבנים ראשיים
קטגוריה:מרקש: רבנים
קטגוריה:הר נוף: רבנים
קטגוריה:מחברי ספרי חידושים על התורה
קטגוריה:יהודים הקבורים בהר המנוחות
קטגוריה:אנשי חבר הרבנים שעל ידי הפועל המזרחי
קטגוריה:ישראלים שנולדו ב-1920
קטגוריה:ישראלים שנפטרו ב-2001
שאול שמואל סירירו

רבי **שאול שמואל סירירו** (ה'שכ"ו, 1566 - ה'תט"ו, 1655) היה רבה של העיר פאס וראש הישיבה הגדולה בעיר.

## ביוגרפיה
נולד בשנת ה'שכ"ו בפאס בשם **שאול סירירו** לרבי דוד סרירו מקהילת המגורשים. את השם "שמואל" הוסיף במהלך חייו, כנראה כדי להרפא ממחלה. לצד השתלמותו בתורה, למד גם פילוסופיה, מחשבת ישראל וקבלה. כמו כן, עסק גם בכתבים נוצריים, כדי להיאבק בהתנצרות. בשנת שנ"ט (1599), והוא בן 33, מונה לראש ישיבה בפאס, ושנתיים לאחר מכן, התמנה כדיין בבית דינו של רבי וידאל הצרפתי. בשנת ה'שנ"ט (1599) נתמנה לראש החכמים בעירו. בשנת ה'שפ"ג (1623) עבר לצפרו, כנראה מעומס עבודת הרבנות בפאס, ונראה שמשם עבר לתטואן, אך לאחר זמן קצר מאוד שב לפאס, והמשיך לכהן בתפקידו עד לפטירתו בסוף שנת ה'תט"ו (1655), קרוב לגיל 90, לאחר ששימש ברבנות כחמישים ושש שנה. בשנות רבנותו השיב והתכתב בהלכה ומשפט עם רבני מרוקו בערים אחרות, כדוגמת רבי יעקב הלוי מטיטואן, רבי שלום אדהאן  ורבי מסעוד דרעי מכפר גריס.

העיד על עצמו כי השתמש בגורל שלימים כונה "גורל הגר"א". האגדה סיפרה אודותיו כי זכה לגילוי אליהו ומופתים רבים מיוחסים אליו. צאצאיו למשך 11 דורות כיהנו במשרות רבניות ברחבי מרוקו.

## ספריו
* **דרושי מהרש"ש סירירו** - שני כרכים. יצא לאור על ידי הרב דוד עובדיה מכתב יד שהיה שמור בספריית הרב יוסף בן נאים.
* **חנך לנער** - פירוש לספר משלי. נכתב בהיותו בגיל 19.
* **דברי הימים של פאס** - חלקים ממנו נדפסו בספר "פאס וחכמיה" חלק א', בעריכת הרב דוד עובדיה.
* **אלפא ביתא** - ערכים באגדה על פי סדר הא'-ב'. חלקים ממנו נדפסו בספר **פאס וחכמיה** חלק ב', על ידי הרב דוד עובדיה.
* **[https://hebrewbooks.org/pdfpager.aspx?req=22175&st=&pgnum=123&hilite= פרק השיעורים]** - על שיעורי חז"ל. נדפס בספר "זכות אבות" לרבי אברהם רפאל קורייאט.
* מספר מצומצם של תשובות הלכתיות ופסקי דין נדפסו על ידי הרב יעקב משה טולידאנו ב"נר המערב", עמ' 106.
* פירוש על התורה - בכתב יד.
* **אורים ותומים** על השולחן ערוך. בכתב יד.
* **תועליות עין יעקב** - מפתח לדרשנים על ספר עין יעקב. בכתב יד.

## לקריאה נוספת
* מיכל אוחנה, **הגותו של רבי שאול סירירו**, אוניברסיטת בר-אילן, תשפ"א
* הרב דוד עובדיה, **מבוא לדרושי מהרש"ש סירירו**, ירושלים, ה'תשמ"ט, עמ' 9–19.
* הרב יעקב משה טולידאנו, **נר המערב**, עמ' קמה-קמו.
* חיים בנטוב **משפחת סירירו** בתוך: "פאס וערים אחרות במרוקו: אלף שנות יצירה", אוניברסיטת בר-אילן, 2010, עמ' 337–348.

## קישורים חיצוניים
* **[http://www.hyomi.org.il/page.asp?id=177 חכם שמואל שאול סירירו]** - אתר "החכם היומי".
* **[https://tablet.otzar.org/he/book/book.php?book=171443&width=0&scroll=0&udid=0 ספר חנוך לנער]** באתר אוצר החכמה (הצפייה מעמ' 151 ואילך למנויים בלבד).
* **[https://tablet.otzar.org/he/book/book.php?book=171324&width=0&scroll=0&udid=0&pagenum=1 דרושי מהרש"ש סירירו]** באתר אוצר החכמה (הצפייה מעמ' 151 ואילך מוגבלת למנויים בלבד).
* 

## הערות שוליים

קטגוריה:מחברי ספרי דרוש
קטגוריה:פאס: רבנים
קטגוריה:ראשי ישיבה מרוקאים
קטגוריה:רבנים מרוקאים
קטגוריה:ילידי 1566
קטגוריה:נפטרים ב-1655
בית הכנסת שושנים לדוד

**בֵּית הַכְּנֶסֶת שׁוֹשַׁנִים לְדָוִד** הוא בית כנסת וישיבה לעדה הבבלית בשכונת בית ישראל בירושלים.

בבית הכנסת מתקיימות תפילות ובמשך היום מתנהלים בו סדרי לימוד. כמו כן, לפני חג הפסח פועלת במקום מאפיית מצות יד.

## תולדות בית הכנסת
בית הכנסת נוסד בעשור הראשון של המאה ה-20, (בין השנים ה'תרס"ד - ה'תרס"ט) על ידי הרב יעקב חיים סופר וידידו הרב יחזקאל עזרא הלוי, שעלו מעיראק, כבית כנסת וישיבה לבני העדה הבבלית מחוץ לחומות. להקמה הצטרפו הרב יחזקאל עזרא רחמים ורבי דוד חי מאיר יוסף ניסים סלמאן מעתוק (אחי אמו של רבי יוסף חיים מבגדאד). רבי דוד פנה במכתב לאחיינו בבגדאד, וזה האחרון גייס את הנדבן יוסף חנניה שתרם את הסכום הדרוש לרכישת המגרש בפאתי שכונת בית ישראל. רבי דוד נפטר בשלהי עבודות הבנייה, ובית הכנסת נקרא "שושנים לדוד" על שמו.

בבית הכנסת החל לפעול בית מדרש, אליו הגיעו ללמוד בני העדה הבבלית בירושלים. בנוסף פעל בו גם תלמוד תורה קטן לילדי העדה שדבק בו הכינוי "תלמוד בבלי", והיה לתלמוד התורה הראשון לעדות המזרח מחוץ לחומות העיר העתיקה, (לאחר שנים נקרא בני ציון).

הרב יעקב חיים סופר היה דורש בבית הכנסת בשבתות וימים טובים. הוא קבע בעליית הגג הצמודה לבית המדרש את מקום לימודו, שם כתב כמה מספריו, ביניהם חיבורו המפורסם "כף החיים".

מלבד הרב יעקב חיים סופר, בין מקימי בית הכנסת, גבאיו ומנהלי הישיבה בשנים הראשונות נמנו הרבנים יהושע שהרבני, ובן ציון חזן (שפרש כדי להקים את ישיבת פורת יוסף). את הגיבוי הכלכלי לאחזקת המקום נתן הנדבן מנשה מאיר, לבקשת הבן איש חי. בשנת ה'תש"ב החליט ועד העדה הבבלית בירושלים לפרוס את חסותו על הישיבה, ותיקצב את החזקתו.

תקרת מבנה בית הכנסת קרסה ברעש האדמה שפקד את אזור ירושלים ב-28 בפברואר 1928. הרב עובדיה יוסף, שהיה באותה עת ילד, למד במבנה וחולץ מההריסות בידי הרב יעקב חיים סופר. לאחר הרעש, הבניין שוקם על ידי מנשה מאיר.

## לקריאה נוספת
* בצלאל נרקיס, בית הכנסת שושנים לדוד - תשמישי קדושה ומצוות, הוצאת שקמונה, 1981

## הערות שוליים

שושנים לדוד
שושנים לדוד
קטגוריה:ישיבות ספרדיות
קטגוריה:ירושלים: ישיבות
קטגוריה:בית ישראל (שכונה)
רב פלטוי גאון

**רב פלטוי ב"ר אביי גאון** היה גאון ישיבת פומבדיתא בין השנים ד'תר"ב, 842 - ד'תרי"ח, 858.

## חייו ופועלו
רב פלטוי עלה על כס הגאונות בשנת 842, לאחר תקופה ארוכה של סכסוכים ושסעים בישיבת פומבדיתא, שבשיאם התמנו שני גאונים במקביל. סכסוכים אלו גרמו לכך שהגאונים התמנו בגיל מופלג כדי שלא יאריכו ימים בתפקידם. רב פלטוי, לעומת זאת, התמנה בגיל צעיר יחסית (שכן כיהן בתפקיד שש עשרה שנה) והתמנה בלי מחלוקות, הגם שלא בא ממשפחה מיוחסת, דבר המעיד על ההערכה שרחשו לו כל הצדדים. הוא היה אחד הגאונים הפעילים ביותר שהקימה ישיבת פומבדיתא.

אחד החוקרים כתב עליו: "הוא האחד מגאוני פום [פומבדיתא] במאה זו שנוכל להעמידו בשורה אחת עם גאוני סורא המפורסמים של אותה מאה: רב נטרונאי, רב עמרם ורב נחשון. הוא הגביר פעלים להפצת התלמוד ולהוראתו יותר מכל גאוני פום שהיו לפניו".

הוא פעל בתקיפות לייצב את מצבה של ישיבת פומבדיתא. הוא יצר וביסס קשרים עם התפוצות במערב, דבר שהוביל להגדלת הבסיס הכלכלי של הישיבה ולייצוב מעמדה התורני, אף בהשוואה לישיבת סורא. לפי עדות בן נינו, הוא אשר שלח את התלמוד עם פירוש ליהודי ספרד, ובאופן כללי חיזק את הקשר של ישיבת פומבדיתא עם יהודי התפוצות, ובפרט עם ספרד.

הוא תיקן תקנות חשובות בתחום המשפט, בהן: היתר פנייה לערכאות של גויים כשהנתבע מסרב לידון בבית הדין היהודי; היתר לאסור עבריין בשבת מחשש שיתפס על ידי הגויים ויתלה; הסדרת נוסח החרם ועוד.

מקורות מסוימים מצביעים על עיסוקו בקבלה ופילוסופיה, אך גרשם שלום, ובעקבותיו יתר החוקרים, טוענים שמדובר בזיוף.

נפטר בשנת 858.

## תשובותיו
רב פלטוי השיב יותר תשובות הלכתיות מכל גאוני פומבדיתא שקדמו לו. הרב יואל מילר מנה 75 תשובות שפורסמו בקובצי תשובות הגאונים שפורסמו עד ימיו, אך מאז נתגלו עוד תשובות רבות.

## צאצאיו
רב פלטוי לא בא ממשפחת גאונים מיוחסת, כאמור, אך למעשה יצר שושלת כזו. בנו, רב צמח בן פלטוי היה אף הוא מהגאונים הבולטים של ישיבת פומבדיתא. רבים מצאצאיו כיהנו כגאונים בפומבדיתא: רב חנניה בר יהודה, רב שרירא גאון ובנו רב האיי גאון. נכדתו נישאה לרב יהודה בן שמואל גאון מפומבדיתא. נינו רב נתן בר יהודה כמעט התמנה לגאון סורא.
צאצאים נוספים כיהנו בתפקידים אחרים: רב טוב כיהן כאב בית דין בישיבת פומבדיתא, רב צמח צדק היה ראש ישיבה במתא מחסיא ומייסדה מחדש של ישיבת סורא.

## לקריאה נוספת
* מרדכי מרגליות, "לתשובות רב פלטוי גאון", **[[תרביץ]]** כה, ב (טבת ה'תשט"ז), עמ' 149–153.
* אברהם נפתלי צבי רות, "תשובות רב פלטוי גאון בגנזי קויפמן", **תרביץ** כה, ב (טבת תשט"ז), עמ' 140–148.
* דוד רוזנטל, "לתולדות רב פלטוי גאון ומקומו במסורת ההלכה", **שנתון המשפט העברי** של המכון לחקר המשפט העברי כרך יא–יב (ה'תשמ"ד–ה'תשמ"ו), עמ' 589–653.
* צבי גרץ, דברי ימי ישראל (תרגום שפ"ר), חלק ג עמ' 257.
* אייזיק הירש וייס, **דור דור ודורשיו**, חלק ד עמ' 115–117.
* יואל מילר, **מפתח לתשובות הגאונים**, עמ' 86–92.
* שמחה אסף, **תקופת הגאונים וספרותה**, עמ' נב.

## קישורים חיצוניים
* 

## הערות שוליים

*
קטגוריה:גאוני פומבדיתא
קטגוריה:יהודי בבל במאה ה-9
קטגוריה:נפטרים ב-858
יצחק קסוטו

הרב **יצחק משה קסוטו** (1 בספטמבר 1896 – 21 בפברואר 1996) היה רבה של העיר לאריסה ביוון, ממצילי יהודי העיר במהלך שואת יהודי יוון.

## ביוגרפיה
יליד סלוניקי. רכש השכלה תורנית, לצד ידיעות בשפות (עברית, טורקית, יוונית, לאדינו צרפתית, ספרדית ואיטלקית). נישא לדיזי עמנואל (אחותו של הרב יצחק שמואל עמנואל). בשנת 1930 או 1931 עבר ללאריסה, שבה החל ללמד עברית, ושימש בה החל מ-1941 כרב, חזן, מוהל ושוחט.

### בשואה
בשנת 1941 לאחר פרוץ המערכה על יוון במלחמת העולם השנייה, הופצצה לאריסה על ידי כוחות לופטוואפה. הרב קאסוטו התחבא עם משפחתו במקומות שונים בעיר ומחוצה לה, בהם באורוות סוסים, מאימת ההפצצות. בסוף השנה הם שבו לביתם, אך מכיוון שההפצצות נמשכו, הם בילו זמן רב במקלט ציבורי. הוא הופקד על ידי השלטונות היווניים על אספקת המזון לאזרחי העיר. כשהגיעו הגרמנים לעיר, הוא נדרש להביא לידיהם את רשימת כל יהודי לאריסה ומקומות מחבואם, אולם הוא טען כי הוא רק מורה ואין בידו כל רשימה, וגם כשהפעילו עליו לחצים ואיומים, הוא סרב. באותו היום, הזהיר אותו ראש העיר מהתכנית לשלח את היהודים למחנות. הרב קאסוטו יידע את היהודים על כך, ועודד אותם לברוח ולהסתתר בהרים, תוך שהוא משתף פעולה עם הפרטיזנים היווניים. כ-950 מתוך כ-1,200 יהודי לאריסה נמלטו בעצתו, ובסיוע חסידי אומות העולם מקומיים, ניצלו. הוא עצמו נמלט עם משפחתו וספר תורה קטן למנזר מבודד, ששעריו נפתחים פעם בשנה בלבד שם הסתתרו עד תום המלחמה. לאחר המלחמה נחשף לעובדה כי רבים מבני משפחתו, בהם אמו, אחיו, אחותו, גיסיו ואחייניו נספו.

### לאחר המלחמה
לאחר המלחמה שב ללאריסה והמשיך להנהיג את שרידי הקהילה, עד לשנת 1948, אז היגר לארצות הברית, וכיהן כרב בקהילות ספרדיות באינדיאנפוליס, בניו יורק ובמיאמי ביץ'. נפטר ב-21 בפברואר 1996, קרוב לגיל 100, ונקבר בבית הקברות ניו מונטיפיורי בלונג איילנד, ניו יורק.

בשנת 2020 זכה באות המציל היהודי.

## ראו גם
* צבי קורץ
* משה שמעון פסח
* אליהו ברזילי

## קישורים חיצוניים
* הרב קסוטו יצחק משה - מויס, באתר "המציל היהודי".
* כתבה על הגעתו לארצות הברית, בעיתון The Jewish Post, אינדיאנפוליס, 20 בפברואר 1948, עמ' 10 
* Lena Goren Shares Harrowing Journey at JSA Event (סיפור המשפחה מפי בתו, לנה גורן) 
* עדות בתו לנה גורן באתר "Remember The Holocaust" 

## הערות שוליים

קטגוריה:מהגרים מיוון לארצות הברית
קטגוריה:רבנים יוונים
קטגוריה:שואת יהודי יוון
קטגוריה:מצילים בשואה: יוון
קטגוריה:רבנים בשואה
קטגוריה:ניצולי השואה: יוון
קטגוריה:רבנים אמריקאים
קטגוריה:מקבלי אות המציל היהודי
קטגוריה:יהודים שפעלו להצלה בתקופת השואה
קטגוריה:אישים הקבורים בבית הקברות ניו מונטיפיורי
קטגוריה:אמריקאים שנולדו ב-1896
קטגוריה:אמריקאים שנפטרו ב-1996
משאיות פארגו

**משאיות פארגו** (באנגלית: **Fargo Trucks**) היה מותג משאיות וטנדרים שיוצר במקור בארצות הברית בשנת 1913 על ידי **Fargo Motor Car Company**.

דגמי "משאיות פארגו" יוצרו במספר ארצות, בגרסאות רבות, עד שנת 1978.

## היסטוריה
[ממוזער|260px|פרסומת היצרן למשאית "פארגו" שנת 1942 ב[קנדה]]
בשנת 1922, השם "משאיות פארגו" הוחלף מחדש לקו משאיות שיוצרו על ידי קבוצת קרייזלר לאחר שהשלימו את רכישת "פארגו מוטורס" בשנת 1928.

מאוחר יותר, קרייזלר קלטה את דודג' והחלה לייצר את קו המשאיות שלה. מכאן ואילך, משאיות פארגו היו כמעט זהות לדגמי דודג'.

הצאצא המודרני של "חטיבת המשאיות" של קרייזלר ידוע כיום בשם "משאיות ראם" .

מכירות משאיות פארגו בארצות הברית הופסקו בשנות השלושים של המאה העשרים, אך בקנדה שימש השם "פארגו" עד 1972.

מיוצרות בדטרויט במתקן **Lynch Road Assembly** , הוצעו גם משאיות דודג' תחת שמות פארגו (או דה סוטו) ברוב ארצות אמריקה הלטינית, ואילו באירופה ובאסיה הם נבנו בעיקר במפעל **Chrysler's Kew (UK) plant** של קרייזלר (בריטניה) ונמכרו תחת שמות של תג "Fargo" או "DeSoto".

בארגנטינה נעשה שימוש במוצרי פארגו למשאית דיזל בין השנים 1961–1967 (D-100, D-400, DP-400).

באוסטרליה שווקו דגמי דודג 'אמריקאים וגם בריטיים, יחד עם יחידות שהורכבו במקום, על ידי "קרייזלר אוסטרליה" עם מותגי דודג', פארגו או דה סוטו .

בנוסף, משאיות כבדות תוצרת ספרד נבנו על ידי חברת הבת קרייזלר הספרדית, כולל משאית 38 טון, שנמכרו בבריטניה כסדרת "דודג 300", יוצאו למספר מדינות כרכבי "פארגו".

השימוש בסימן המסחרי של פארגו הגיע לסיומו בארצות הברית כשדודג' פרש מעסקי המשאיות הכבדות האמריקאיות בשנת 1976, ובשנת 1978, כאשר "קרייזלר אירופה" נמכרה לקבוצת PSA.

המותג פארגו היה קיים בטורקיה במשך שנים ארוכות ועד למאה ה-21, מכיוון שמשאיות קלות וכבדות של "פארגו" ו"דה סוטו" היו מיוצרות על ידי היצרן הטורקי "Askam" , ללא קשר טכני או עסקי עם קרייזלר בשנים האחרונות.

## שלדות "פארגו" באגד
בשנות ה-40 של המאה ה-20 שלדות של משאיות פארגו שימשו בירדן להרכבת מרכבי אוטובוסים עליהן. אלו נרכשו על ידי אגד, ולאחר קום המדינה היו בשירות צה"ל.. האוטובוס שבתמונה נמצא במוזיאון אגד, והיה שייך למסיע ירדני. הוא נלקח שלל במלחמת יום הכיפורים.

קובץ:EM-fargo-1940-5.jpg|ממוזער|260px|אוטובוס "פארגו" מודל 1940 בשירות אגד
קובץ:EM-fargo-1940-2.jpg|ממוזער|260px|אוטובוס "פארגו" מודל 1940 בשירות אגד
קובץ:Egged 029.jpg|ממוזער|260px|אוטובוס "פארגו" בשירות אגד


## גלריית תמונות

קובץ:Avondale ag rs gnangarra 07.JPG | משאית "פארגו", שנת 1929
קובץ:1938 Fargo FG4-59 truck (44495769214).jpg | משאית "פארגו" דגם "FG4-59", שנת 1938
קובץ:Fargo FK2-33 Truck 1946 2.jpg | משאית "פארגו" דגם "FK2-33", שנת 1946
קובץ:EM-fargo-1949-1.jpg | טנדר "פארגו" שנת 1949 שהיה בשירות אגד
קובץ:1953 Fargo Atlantic Nationals Antique Cars (35322914026).jpg | טנדר "פארגו" שנת 1953 (בקנדה)
קובץ:1968 Fargo 001.jpg | משאית "פארגו", שנת 1968
קובץ:Fargo Fire Truck 01 Russia.jpg | כבאית "פארגו"
קובץ:Fargo 500.jpg | כבאית "פארגו" דגם "500"
קובץ:Fargo 300 (2626176326).jpg |"פארגו" דגם "300"
קובץ:Fargo AS250. Side, Manavgat, Turkey.jpg | משאית "פארגו" דגם "AS250" מתוצרת "Askam" (טורקיה)
קובץ:Fargo AS700 dumper modified.jpg | משאית "פארגו" דגם "AS700" מתוצרת "Askam" (טורקיה)


## לקריאה נוספת
*

## קישורים חיצוניים

* 

## הערות שוליים

קטגוריה:יצרני רכב
משאיות פארגו
משאיות פארגו
משאיות פארגו
קטגוריה:משאיות
קטגוריה:טנדרים
קטגוריה:כבאיות
קטגוריה:אוטובוסים
לורן אנדרווד

**לורן אשלי אנדרווד** (באנגלית: **Lauren Ashley Underwood**; נולדה ב-4 באוקטובר 1986) היא פוליטיקאית ואחות אמריקאית המכהנת כחברת בית הנבחרים של ארצות הברית מטעם מחוז הקונגרס הארבעה-עשר של מדינת אילינוי. היא האישה האפרו-אמריקאית הצעירה ביותר ששירתה בקונגרס האמריקאי.

## ביוגרפיה
לורן אנדרווד נולדה במייפילד הייטס שבאוהיו. בגיל שלוש עברה עם משפחתה לנייפרוויל שבאילינוי, שם גדלה ולמדה בבית הספר התיכון נקווה ואלי, וסיימה את לימודיה התיכוניים ב-2004. ב-2008 קיבלה תואר ראשון בסיעוד מטעם אוניברסיטת מישיגן. באוניברסיטה, אנדרווד לקחה קורס בפוליטיקה סיעודית שלדבריה זרע את זרעי כניסתה לתחום מדיניות הבריאות. היא קיבלה את שני תארים שניים בסיעוד ובבריאות הציבור מאוניברסיטת ג'ונס הופקינס ב-2009. ב-2014 מונתה אנדרווד ליועצת בכירה במחלקת הבריאות ושירותי האנוש של ארצות הברית, שם פעלה ליישום חוק הגנת החולה וטיפול בר השגה.

באוגוסט 2017, לקראת בחירות 2018, הכריזה אנדרווד על מועמדותה לייצוג מחוז הקונגרס ה-14 של אילינוי בבית הנבחרים של ארצות הברית. מצע הבחירות שלה התמקד בשיפור חוק הגנת החולה וטיפול בר השגה, הרחבת הזדמנויות עבודה, שיפורי תשתיות וחופשת לידה בתשלום. היא זכתה במועמדות המפלגה הדמוקרטית ב-20 במרץ 2018, כשהיא זוכה ב-57% מהקולות נגד שישה מועמדים אחרים.

בבחירות הכלליות התמודדה אנדרווד מול חבר בית הנבחרים המכהן מטעם המפלגה הרפובליקנית רנדי הולטגרן. בעימות בחירות פומבי אמרה אנדרווד כי החליטה להתמודד על מושב בבית הנבחרים מכיוון שהולטגרן הצביעה בעד ביטול חוק הגנת החולה וטיפול בר השגה. הולטגרן הצביע בעד "חוק הבריאות האמריקאי" של המפלגה הרפובליקנית, שעבר בבית הנבחרים אך לא התקבל בסנאט של ארצות הברית, ולו היה עובר בשני בתי הקונגרס היה מחליף במידה רבה את חוק הגנת החולה וטיפול בר השגה. נשיא ארצות הברית לשעבר ברק אובמה וסגן הנשיא ג'ו ביידן הביעו את תמיכתם באנדרווד. ביום הבחירות הכלליות, 6 בנובמבר 2018, גברה אנדרווד על הולטגרן עם 52.5% מהקולות.

## קישורים חיצוניים

* 
* 
* 

## הערות שוליים

קטגוריה:אמריקאים ילידי אוהיו
קטגוריה:בוגרות אוניברסיטת ג'ונס הופקינס
קטגוריה:בוגרי אוניברסיטת ג'ונס הופקינס
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:חברות בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מאילינוי
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אפרו-אמריקאיות חברות בית הנבחרים של ארצות הברית
קטגוריה:אפרו-אמריקאים חברי בית הנבחרים של ארצות הברית
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
בן בג בג

**יוחנן בן בג בג** (על פי כתב יד קאופמן: ** בֶּן בַּגְבַּג**) הידוע בעיקר בקיצור **בן בג בג** היה תנא ארץ ישראלי מתקופת הזוגות, שייתכן שהיה בן דורו של הלל הזקן. הוא מוזכר רק פעמים מועטות, וידוע בעיקר בזכות אימרתו "הפוך בה והפוך בה שהכל בה" (ר' להלן). 

על פי התוספות, היו בן בג בג וחברו בן הא הא גרים, והדבר נרמז בכינויים: בני אברהם ושרה שנוספה להם האות ה' בשמם ('בג' בגימטריה ה'). רבי שמואל די אוזידא מסביר שכינויים אלו נועדו להסתירם מפני השלטון הרומי, שרדף אחר גרים. בנימין זאב בכר מעלה השערה, לפיה בן בג בג הוא הגר שגייר הלל הזקן לאחר שהוכיח לו שאפילו ללמוד את אותיות הא"ב אי אפשר ללא מסורת.

רבי אברהם זכות סובר שבן בג בג ובן הא הא הם אותו אדם.

## אמרותיו
מוזכר במשנה פעם אחת, כבעל האמרה הידועה: 

מילולית - קרא ולמד (את התורה) שוב ושוב משום שהכל מצוי בה; ובה תתבונן עד שתזקין ותִבלֶה (מן המילה "בלוי"), וממנה לא תזוז, משום שאין עיסוק טוב ממנה. 

אמרה נוספת שלו, בהקשר של הסוגיה הדנה מתי חייב אדם לתבוע פיצוי בבית הדין, ומתי מותר לו לעשות דין לעצמו:

בברייתא מתואר דו-שיח בינו לבין רבי יהודה בן בתירא: 

מלבד זאת, נמסרו בשמו הלכות שונות הקשורות למקדש.

## בתרבות
על אמרתו "הפוך בה והפוך בה" במשנה חוברו שני שירים במוזיקה החסידית הבולט בהם הוא השיר "בן בג בג" של יעקב שוואקי מתוך אלבומו "ידיד" משנת 2005. לשיר קיימות מספר גרסאות כיסוי, ביניהן של רועי ידיד ותזמורת ענבי הגפן.

עוד קודם לכן יצחק פוקס הוציא שיר על בן בג בג באלבומו "מלך" משנת 1987.

## קישורים חיצוניים
* 
* 

## הערות שוליים

קטגוריה:יהודי תקופת בית שני
קטגוריה:הזוגות
קטגוריה:יהודי המאה הראשונה לפנה"ס
GalliumOS

**גליום או אס** (באנגלית: **Gallium OS**) היא הפצת גנו/לינוקס, מבוססת זובונטו ומיועדת לשימוש במחשבים אישיים ומכשירים ניידים מבוססי Chrome.

היא פותחה על ידי קהילת המפתחים של פרויקט GalliumOS ושוחררה בתאריך 10 בנובמבר 2015 (גרסה Beta1).

ההפצה ניתנת להורדה בחינם דרך האתר הרשמי ולה 2 גרסאות: גרסה מחשב אישי זעיר (Chromebox) וגרסה למחשבים ניידים (Chromebook).

המערכת מופצת כשעליה מותקנות מראש תוכניות רבות כגון: דפדפן האינטרנט (Chrome), חבילת יישומים משרדיים (Libre Office), תוכנת מסרים מיידיים (Pidgin) ועוד.

## רשימת גרסאות
צוות הפיתוח שחרר 4 גרסאות אל השוק:

## קישורים חיצוניים
*  

## הערות שוליים

קטגוריה:הפצות של GNU/לינוקס
קטגוריה:תוכנה חופשית
עידן אמסלם

**עידן (דוד) אמסלם** (נולד ב-17 בפברואר 1984) הוא מוזיקאי ישראלי, גיטריסט, מעבד ומפיק מוזיקלי, מלחין, טכנאי הקלטות ומיקס. גיטריסט להקת אורפנד לנד מאז 2012, מנגן עם אומנים ישראלים מוכרים.

## ביוגרפיה
נולד בבית שאן. החל לנגן בגיל 12. את החינוך המוזיקלי הראשוני קיבל בקונסרבטוריון 'בית המוזיקה' בבית שאן. בגיל 14 החל לנגן בהרכבי רוק ומטאל צעירים. בשנת 1999 הקים יחד עם מתן שמואלי, שמנגן לצדו בלהקת אורפנד לנד, את להקת הדת' מטאל Armilos. הלהקה הופיעה ברחבי ישראל ואף שימשה המופע הפותח ללהקת Megadeth בפסטיבל מטאליסט בשנת 2005. בשנת 2007 הקים עם ליאור אבקסיס את להקת הגראנג' Frenks.

בתקופת הצבא למד מוזיקה אצל ניק מילר, גיטריסט להקת סטלה מאריס. לאחר שחרורו מצה"ל למד בבית הספר למוזיקה רימון.
אמסלם ניגן עם והפיק אומנים ישראלים, כגון: אריאל זילבר, הראל מויאל, עידן יניב, אור כהן, בן סנוף, דניאל בן-חיים.

בשנת 2012 הצטרף ללהקת הרוק הכבד הבינלאומית אורפנד לנד כגיטריסט, נגן בוזוקי, עוד, קולות שניים וככותב. הלהקה מופיעה ברחבי העולם ובפסטיבלים בינלאומיים כגון: פסטיבל ואקן, Graspop, Hellfest ועוד. בשנת 2018 חיממו את אוזי אוסבורן באמפי פארק ראשון לציון.

בעלי אולפן ההקלטות Black Knob Studio בבית שאן. מורה למוזיקה ומרצה במכללה האקדמית כנרת.

## קישורים חיצוניים

## הערות שוליים

קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:מפיקים מוזיקליים ישראלים
קטגוריה:מלחינים ישראלים
קטגוריה:גיטריסטים ישראלים
קטגוריה:נגני בוזוקי
קטגוריה:בוגרי רימון בית ספר למוסיקה
קטגוריה:בית שאן: אישים
קטגוריה:ישראלים שנולדו ב-1984
Musixmatch

**Musixmatch** (בתעתיק לעברית: **מיוזיקסמאץ**', תרגום חופשי: **התאמת מוזיקות**) היא פלטפורמה למשתמשים המאפשרת לחפש ולשתף מילות שירים עם תרגומים. זוהי הפלטפורמה הגדולה ביותר מסוג זה בעולם, המונה כ-73 מיליון משתמשים (מתוכם כ-50 מיליון משתמשים פעילים), כ-14 מיליון מילות שיר עבור שירים, ומעל ל-80 עובדים.

## אודות

השימוש ב-Musixmatch אפשרי דרך מחשב נייד, ודרך מכשירי iOS ואנדרואיד על ידי התקנת היישום.

Musixmatch מציג מילות שיר בסנכרון עם המוזיקה המתנגנת. דרך האפליקציה הוא יכול לסרוק את כל השירים בספריית המוזיקה של המשתמש (שבמכשיר הטלפון), למצוא את מילות השירים עבורם, ולשמש כנגן מדיה. בגרסת האנדרואיד היא תומכת גם בשירותי סטרימינג כמו ספוטיפיי, Google Play Music, דיזר, Rhapsody ויוטיוב. החברה חתמה על הסכמי שיתוף פעולה עם אפל מיוזיק, אמזון מיוזיק, אינסטגרם, פייסבוק, מנוע החיפוש גוגל וספוטיפיי.

### תכונות
מאגר מילות השיר של Musixmatch הוא ציבורי, כלומר כל מילות השירים, התרגומים וסנכרוני המילים הם עבודה של קהילת משתמשים אשר מוסיפים אותם. משתמשים יכולים ליצור חשבון ולהוסיף מילות שירים, תרגומים וסנכרונים של המילים עם השירים, עבורם הם מקבלים נקודות ועולים רמות. לנקודות אין ערך כלשהו, אך הן מראות על רמת התרומה של משתמש לאתר.

משתמשים בולטים זוכים לתפקיד "אוצר מילות שיר" (Lyrics Curator), במסגרתו הם מקבלים תפקיד עריכה. הם יכולים לבצע משימות מסוימות ש-Musixmatch זקוקים לסיוע בהן, ויכולים לקבל גמול על תרומתם. אוצרים המצטיינים בתרומתם יכולים לעלות לרמת מומחה (Specialist), בה הם מקבלים גמול גדול יותר והרשאות דומות לשל מנהל. על מנת לשמור על איכות גבוהה של תוכן באתר, עובדי או מומחי Musixmatch רשאים לנעול עריכה של מילות שיר לפי הצורך, בדומה לנעשה בוויקיפדיה.

## היסטוריה
Musixmatch הוקמה בבולוניה ב-21 בינואר 2010, על ידי מאסימו סיוצ'ולה, ג'אנלוקה דלי קארי, פרנצ'סקו דלפינו וג'וזפה קוסטנטינו.

Musixmatch עלתה לפעולה ביולי 2010 ונכון לינואר 2015 גייסה 14.1 מיליון דולר במימון אנג'ל והון סיכון. Musixmatch חתמה על הסכמים עם הוצאות מוזיקה כדוגמת EMI, Warner/Chappell Music, Universal Music Publishing Group, Sony ATV, Kobalt, Peer Music ו-Disney Music.

באוגוסט 2019 החברה השיקה, בשיתוף פעולה עם הרשת החברתית אינסטגרם, אפשרות להוספת מילות שיר בסטורי בשילוב מוזיקה.

החברה הציעה ממשק מילות שיר בגרסת שולחן העבודה של ספוטיפיי עד להפסקת השירות במאי 2016. בנובמבר 2019, Musixmatch וספוטיפיי חידשו את השותפות ביניהן, ואפשרו למשתמשי ספוטיפיי לראות את מילות השיר (עם סנכרון, אם קיים) באזורים מסוימים. נכון לנובמבר 2021, האפשרות זמינה בכל רחבי העולם.

## קישורים חיצוניים

* 

## הערות שוליים

קטגוריה:תוכנות שהושקו ב-2010
לוקאס טדאו אזוודו

**לוקאס טדאו אזוודו** (בפורטוגזית: **Lucas Tadeu Azevedo**; נולד ב-4 באוגוסט 1991), המוכר יותר בשם **לוקאו** (בפורטוגזית: **Lucão**) הוא כדורגלן חופים ברזילאי המשחק בעמדת החלוץ בנבחרת ברזיל בכדורגל חופים.

## קריירה

לוקאו החל את קריירת כדורגל החופים שלו בקבוצת פורסה וסעודה (בעברית: "כוח ובריאות") מריו דה ז'ניירו, ברזיל, עימה זכה באליפות ריו דה ז'ניירו בשנת 2012. באותה השנה הוא עבר לקבוצת ואסקו דה גאמה. לאחר שזכה באליפויות רבות ורשם תצוגות מרשימות, הוא זומן לסגל נבחרת ברזיל בכדורגל חופים.

בנוסף לכך, לוקאו שיחק בקבוצות רוטור וולגוגרד, ג'וקר, לוקומוטיב מוסקבה וקריליה סובייטוב (רוסיה), קטניה (איטליה) ומכבי נתניה (ישראל), הן במסגרת הליגות והן במסגרת תחרויות בינלאומיות.

## תארים
### קבוצתיים
;פורסה וסעודה
* אליפות ריו דה ז'ניירו (1): 2012

;ואסקו דה גאמה
* גביע ליברטדורס (2): 2016, 2017
* אליפות ברזיל (1): 2017
* הגביע הברזילאי (3): 2012, 2016, 2018
* אליפות ריו דה ז'ניירו (1): 2014

;מכבי נתניה
* אליפות ישראל:
: סגנות (1): 2019

;בראגה
* אליפות פורטוגל (1): 2021
* הגביע הפורטוגלי (1): 2021

;מליסטאר
* הגביע הספרדי (1): 2022

### לאומיים
* הגביע הביניבשתי (2): 2016, 2017
* אליפות דרום אמריקה בכדורגל חופים (1): 2016
* גביע האומות (2): 2013.1, 2013.2
* קופה אמריקה (3): 2014, 2016, 2018

### אישיים
* הגביע הברזילאי
** השחקן הטוב ביותר: 2014
* מונדיאליטו למועדונים
** מלך השערים: 2019
* אליפות ברזיל
** מלך השערים: 2014
* אליפות ישראל
** מלך השערים: 2019
* גביע אירופה לאלופות בכדורגל חופים
** מלך השערים: 2025

## קישורים חיצוניים
* הפרופיל של לוקאו באתר הרשמי של Beach Soccer Worldwide
* הפרופיל של לוקאו באתר Beach Soccer Russia 

## הערות שוליים

קטגוריה:כדורגלני חופים ברזילאים
קטגוריה:ברזילאים שנולדו ב-1991
Living Proof

**Living Proof** (בעברית: **הוכחה חיה**) הוא אלבום האולפן ה-24 של זמרת הפופ האמריקנית, שר. האלבום יצא לאור ב-6 בנובמבר 2001, על ידי חברות התקליטים וורנר מיוזיק גרופ והאחים וורנר.

עם יציאתו נכנס האלבום אל המקום ה-9 במצעד הבילבורד 200.

## סינגלים
* "The Music's No Good Without You" - יצא לאור ב-27 בנובמבר 2001, כסינגל הראשון והפותח מתוך האלבום. עם יציאתו נכנס השיר אל המקום ה-19 במצעד שירי הדאנס קלאב, וה-8 במצעד הסינגלים הבריטי.
* "Song for the Lonely" - יצא לאור ב-19 במרץ 2002, כסינגל השני מתוך האלבום. עם יציאתו נכנס השיר אל המקום ה-1 במצעד שירי הדאנס קלאב, וה-18 בקנדה הוט 100.
* "Alive Again" - יצא לאור ב-11 ביוני 2012, כסינגל השלישי מתוך האלבום. עם יציאתו נכנס השיר אל המקום ה-80 במצעד הלהיטים השווייצרי, וה-58 במצעד הטופ 100 הרומני.
* "A Different Kind of Love Song" - יצא לאור ב-13 באוגוסט 2002, כסינגל הרביעי מתוך האלבום. עם יציאתו נכנס השיר אל המקום ה-1 במצעד שירי הדאנס קלאב.
* "When the Money's Gone" - יצא לאור ב-4 בפברואר 2003, כסינגל החמישי מתוך האלבום. עם יציאתו נכנס השיר אל המקום ה-1 במצעד שירי הדאנס קלאב.
* "Love One Another" - יצא לאור ב-4 בפברואר 2003, כסינגל השישי מתוך האלבום.

## סיבוב הופעות
כדי לקדם את האלבום, יצאה שר ב-14 ביוני 2002, לסיבוב ההופעות החמישי שלה, "Living Proof: The Farewell Tour", אשר הסתיים ב-30 באפריל 2005.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי ריק נואלס
קטגוריה:אלבומי חברת וורנר רקורדס
קטגוריה:אלבומי חברת וורנר מיוזיק גרופ
MDNA World Tour

***MDNA World Tour*** הוא אלבום ההופעה הרביעי של הזמרת-יוצרת האמריקאית מדונה. האלבום יצא לאור ב-6 בספטמבר 2013, על ידי חברת התקליטים אינטרסקופ רקורדס. אלבום ההופעה נתמך על גבי האלבום *[[MDNA]]* שיצא לפני כן.

אלבום ההופעה הגיע למקום הרביעי במצעד האלבומים של ישראל.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הופעה מ-2013
קטגוריה:אלבומי וידאו מ-2013
קטגוריה:אלבומי הופעה של מדונה
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי פלטינה משולשת בברזיל
קטגוריה:אלבומי חברת אינטרסקופ רקורדס
ג'יימס פרגוסון (אסטרונום אמריקאי)

**ג'יימס פרגוסון** (באנגלית: **James Ferguson**; 31 באוגוסט 1797 – 26 בספטמבר 1867) היה אסטרונום אמריקאי, מהנדס אזרחי, ומגלה אסטרואידים.

## ביוגרפיה
ג'יימס פרגוסון נולד בסקוטלנד ב-31 באוגוסט 1797, ומשפחתו עברה לארצות הברית בשנת 1800.

בין הגילאים 17 ו-19 היה מעורב בכריית ובניית תעלת אירי. לאחר מכן היה חלק מהסוקרים שהיו אחראים ליישום הסכם גנט על גבול קנדה - ארצות הברית.

בין השנים 1847 ועד מותו היה מועסק במצפה הכוכבים של הצי האמריקאי . הוא הועסק לתצפת בטלסקופ ה-9.6 אינץ', ועימו ביצע את התגלית הראשונה של אסטרואיד מיבשת צפון אמריקה, ב-1854.

פרגוסון גילה 3 אסטרואידים וביצע חישובים של מסלולי הירח. הוא היה נחשב ל"מחשב אנושי" מוכשר, הוא כתב כ-84 מאמרים ופרסם בעיתונים מדעים רבים.

## תגליות

## פרסים ואותות הוקרה
* זכה בפרס לאלנד פעמיים: בשנת 1854 וב-1860.
* על שמו נקרא האסטרואיד 1745 Ferguson.

## הערות שוליים

קטגוריה:מהגרים מסקוטלנד לארצות הברית
קטגוריה:זוכי פרס לאלנד
קטגוריה:אסטרונומים שעל שמם כוכב לכת מינורי
קטגוריה:אסטרונומים אמריקאים
קטגוריה:אמריקאים שנולדו ב-1797
קטגוריה:אמריקאים שנפטרו ב-1867
סנה (שכונה)

[ממוזער|251x251 פיקסלים|מצפור היישוב הפונה לנוף [בקעת הירדן והרי מואב]]
**סֶנֶּה** (מוכר גם בשם: **בני אדם**) הוא יישוב קהילתי במעמד של שכונה בהתנחלות גבע בנימין מצפון לירושלים.

מהגבעה עליה יושב היישוב יש תצפית על בקעת הירדן וים המלח במבט למזרח, נוף עד הר בעל חצור במבט לצפון, ומבט עד רכס אל כנוב בדרום.

## מקור השם
שם היישוב נגזר מהפסוק המתאר את קרב יונתן ונושא כליו במצב הפלשתים: . היישוב ממוקם קרוב למצוק שעל שמו הוא קרוי, ושמזוהה עם המצוק סנה המקראי.

## היסטוריה
היישוב הוקם כיישוב קהילתי, בקרבת היישוב גבע בנימין או בשמו המוכר "אדם". ביישוב שכונת קרוואנים, בתי מגורים, אוטובוסים למגורים ווילות. המאחז פונה פעם אחת בעבר אולם שב והתאכלס.

בדצמבר 2024 פרסם המינהל האזרחי על כוונתו להרחיב את תחום שיפוט היישוב אדם כך שסנה יכלל בתחומו. ב־28 בדצמבר 2025 חתם מפקד פיקוד מרכז אבי בלוט על צו המסדיר זאת.

### שירותים קהילתיים
ביישוב שלושה גני ילדים, מעון, ספריה, משחקיה, בית קפה, גן שעשועים, מגרש, סניף, יקב, מצפור הצופה אל נחל מכמש ושירותי דת הכוללים בית כנסת, מקווה גברים מקווה נשים.

## גלריית תמונות

בית הכנסת ביישוב סנה בני אדם.jpg|בית הכנסת
שער היציאה מהיישוב.jpg|שער היציאה מהיישוב. במרחק ניתן לראות את היישוב גבע בנימין ואת תל ציון
גן הילדים ביישוב סנה.jpg|גן הילדים


## קישורים חיצוניים

* 
*סנה באתר עמוד ענן

## הערות שוליים

קטגוריה:מאחזים שהוסדרו
קטגוריה:מועצה אזורית מטה בנימין
קטגוריה:גבע בנימין
קטגוריה:יישובים שהוקמו ב-2004
קטגוריה:יהודה ושומרון: שכונות
Cher

**Cher** (בעברית: **שר**) הוא אלבום האולפן ה-18 של זמרת הפופ האמריקנית, שר. האלבום יצא לאור ב-10 בנובמבר 1987.

האלבום הוא קאמבק של שר לעולם המוזיקה לאחר הפסקה של חמש שנים בהן התמקדה בתחום המשחק וזכתה בפרס אוסקר. האלבום היה להצלחה וזכה למעמד פלטינה כפולה בארצות הברית ומעמד זהב בבריטניה.

## רקע
המחצנית השנייה של שנות ה-70 ותחילת שנות ה-80 היו שנים בעייתיות עבור שר בתחום המוזיקה ובחייה האישיים, על אף קריירה טלוויזיונית מצליחה באותה התקופה. לאחר גירושים מבעלה סוני בונו ופירוק הצמד סוני ושר, המשיכה הזמרת בקריירת הסולו המוזיקלית שלה. בלי ידו המכווינה של בונו שהפיק את כל אלבומיה עד הגירושין, וללא סיועו של המפיק סנאף גרנט (Snuff Garent) שהוביל אותה לשלושה שירים במקום הראשון במצעד הבילבורד הוט 100, שר התקשתה למצוא את מקומה בתחום המוזיקלי. בין השנים 1975 ל-1982 שחררה שר שמונה אלבומים, כאשר שבעה מהם נכשלו במכירות ובמצעדים. האלבומים היו מסגנונות מגוונים בין גל חדש, פופ, דיסקו ואף שני אלבומי רוק, אחד מהם עם בעלה השני גרג אולמן, נישואין שנגמרו בגירושים לאחר 4 שנים בלבד. האלבומים לא הצליחו להניב ולו סינגל מצליח אחד, למעט Take Me Home, שהיה להיט דיסקו קצר ימים בעקבות הירידה החדה בפופולריות של הסגנון.

לאחר הכישלון של האלבום האחרון I Paralyze בשנת 1982, עזבה שר את חברת קולומביה רקורדס ואת עולם המוזיקה בכלל והחליטה להתמקד בקריירת משחק. אחרי חמש שנים פוריות מאוד בתחום המשחק שכללו הישגים משמעותיים לרבות זכייה בדקל הזהב על הסרט מסכה, ובפרס אוסקר לשחקנית הטובה ביותר על הסרט מוכת ירח ב-1987, הוחתמה שר בחברת גפן רקורדס. על מנת לנצל את המומנטום של ההצלחה הקולנועית שלה שר הובלה לאולפן עם טובי המפיקים של התקופה, בין היתר- ג'ון בון ג'ובי ומייקל בולטון.

אחרי שנים בתחום הדיסקו, פולק רוק ופופ, שר אימצה תדמית חדשה בתחום הפופ רוק, סגנון שהיה מאוד פופולרי בשנות ה-80, דבר שסייע לשר לזכות להתייחסות חיובית מתחנות הרדיו. שר דבקה לסגנון למשך כעשור עד צאתו של Believe לאחריו החלה להקליט שירי דאנס. לשלושה מתוך חמשת הסינגלים של האלבום צולמו וידאו קליפים, שזכו גם הם לחשיפה גדולה ב-MTV.

האלבום מכיל שמונה שירים מקוריים, כמו גם קאבר לשיר I Foung Someone של לורה ברניגן וחידוש בגרסת מטאל-רוק ללהיט של שר Bang Bang מ-1966.

זהו אלבום האולפן השלישי של שר שנושא את שמה הפרטי; בשנת 1966 יצא אלבומה השני Chér, ובשנת 1971 הוציאה אלבום נוסף באותו השם, אשר שונה בדיעבד ל-Gypsys, Tramps & Thieves, לאחר הצלחת הסינגל המוביל.

עם צאתו נכנס האלבום אל המקום ה-32 במצעד הבילבורד 200.

## סינגלים
* "I Found Someone" - יצא לאור ב-19 בנובמבר 1987, כסינגל הראשון והפותח מתוך האלבום. עם יציאתו נכנס השיר אל המקום ה-10 במצעד בילבורד הוט 100, וה-5 במצעד הסינגלים הבריטי.
* "We All Sleep Alone" - יצא לאור ב-28 בינואר 1988, כסינגל השני מתוך האלבום. עם יציאתו נכנס השיר אל המקום ה-12 במצעד בילבורד הוט 100, וה-47 במצעד הסינגלים הבריטי.
* "Skin Deep" - יצא לאור ב-1988, כסינגל השלישי מתוך האלבום. עם יציאתו נכנס השיר אל המקום ה-79 במצעד בילבורד הוט 100, וה-41 במצעד שירי הדאנס קלאב.
* "Bang-Bang" - יצא לאור ב-1988, כסינגל הרביעי מתוך האלבום. הסינגל הוא חידוש ללהיט של שר משנת 1966, בעריכה מוזיקלית מחודשת על ידי ג'ון בון ג'ובי בגרסת רוק-מטאל.
* "Main Man" - יצא לאור ב-1988, כסינגל החמישי מתוך האלבום.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
סוליקא - מחזמר ישראלי מקורי

**סוליקא** הוא מחזמר ישראלי מאת מאור סבג ותאיר סיבוני, בהשראת סיפורה האמיתי של סול חגואל, הרוגת המלכות מטנג'יר. זוכה "פרס התיאטרון הישראלי" לשנת 2017 בתחום המוזיקה לתיאטרון. המחזמר הועלה לראשונה בפסטיבל חג המחזמר בת-ים ב-30 בדצמבר 2016

ב-30 בדצמבר 2017 התקיימה הצגת הבכורה של המחזמר בהפקת תיאטרון באר שבע בבימויו של רפי ניב. את המחזמר מלווה תזמורת חיה של 9 נגנים המופיעה על הבמה. המחזמר זכה להצלחה רבה והופיע למעלה מ-100 הצגות בכל רחבי הארץ עד אוגוסט 2019.

## יוצרים בהפקת 2017
* דרמטורגיה: שחר פנקס
* תמליל שירים: תאיר סיבוני
* ניהול מוזיקלי: מאור סבג
* כוריאוגרפיה: מיטל טולה דמארי
* תפאורה: רות מילר
* תלבושות: יהודית אהרון
* תזמור: מתן יונה

## שחקנים בהפקת 2017
נסרין קדרי, רעות אלוש, עלאא דקא, גיל כהן, יקיר אליהו ואקנין, אורי זגורי, עדי זורע, יגאל מזרחי, אסתי אסרף, תום חודורוב, אליה לסרי, ספיר מנור, לירן מזרחי, ענבל מילוא, יהב מרום, כרמל קנדל, אלעד סננס, אור משה.

## שירים

## קישורים חיצוניים
* סוליקא, תיאטרון באר שבע
* 

קטגוריה:הצגות שזכו בפרס התיאטרון הישראלי
קטגוריה:מחזות משנות ה-2010
מקסימיליאן מריה, נסיך טורן וטקסיס השביעי

**מקסימיליאן מריה, נסיך טורן וטקסיס השביעי** (בגרמנית: **Maximilian Maria von Thurn und Taxis**; 24 ביוני 1862 – 2 ביוני 1885) היה נסיך טורן וטקסיס השביעי מ-10 בנובמבר 1871 עד מותו ב-2 ביוני 1885.

## ביוגרפיה
מקסימיליאן מריה נולד בדישינגן ב-24 ביוני 1862, והיה בנם הבכור של מקסימיליאן אנטון, נסיך הכתר של טורן וטקסיס והלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה. לאחר מותו של אביו ב-26 ביוני 1867, הוא הפך לנסיך הכתר של נסיכות טורן וטקסיס. עם מותו של סבו מקסימיליאן קרל, נסיך טורן וטקסיס השישי ב-10 בנובמבר 1871, הוא ירש את נחלותיו ותאריו בגיל תשע.

כדי להתכונן לקראת תפקידיו בעתיד, מקסימיליאן מריה קיבל את חינוכו מהברון קרל פון גייר-שלפנבורג. הוא לא למד בבית ספר ציבורי, אך קיבל שיעורים פרטיים. בתחילת הסתיו של 1880, הוא למד פילוסופיה, משפטים, וכלכלה באוניברסיטאות בון, שטרסבורג, וגטינגן. מאז ילדותו הוא היה מרותק לא רק לרכיבה ולציד, אלא גם לקידום אמנות ומדעים. הוא הפציר בארכיונאי שלו לארגן ולכתוב היסטוריה מבוססת מדעית של בית טורן וטקסיס.

כדי לחגוג את ההישגים ואת השתלטותו הרשמית על ניהול הנסיכות, הקים מקסימיליאן מריה קרן נדבנות לעניי העיר רגנסבורג וכפרי הסביבה, ולשיקום מנזר סנט אמראם.

מקסימיליאן מריה נפטר ב-2 ביוני 1885 בגיל מאוד צעיר מתסחיף ריאתי, מאחר שהלב שלו נחלש בילדותו בעקבות מחלת השנית, והוא סבל מהתכווצויות חמורות של הלב.

## אילן יוחסין

## קישורים חיצוניים

* 

## הערות שוליים

קטגוריה:אבירי מסדר גיזת הזהב
קטגוריה:גרמנים שנולדו ב-1862
קטגוריה:גרמנים שנפטרו ב-1885
הדומה העירונית של קאזאן

**הדומה העירונית של קאזאן** (ברוסית: **Казанская городская дума**) הוא בית המחוקקים של העיר קאזאן.

הפרלמנט הוא בית מחוקקים חד ביתי המורכב מ-50 חברים הנבחרים בבחירות מדי 5 שנים. ישיבות הפרלמנט נערכות אחת לשלושה חודשים. הדומה העירונית מחוקקת חוקים עירוניים והיא האחראית לבחירתו של ראש העיר, שבדרך כלל הוא גם ראש המפלגה הגדולה ביותר בפרלמנט. מחצית מחברי הפרלמנט נבחרים על פי רשימות מפלגתיות ומחציתם על פי מחוזות הבחירה.

הבחירות האחרונות לדומה נערכו ב-13 בספטמבר 2020.

## קישורים חיצוניים

* 
## הערות שוליים

קאזאן
קטגוריה:טטרסטן: ממשל
קטגוריה:טטרסטן: פוליטיקה
קטגוריה:קאזאן
ג'יימס סיילאס

**ג'יימס אדוארד סיילאס** (באנגלית: **James Edward Silas**; נולד ב-11 בפברואר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים בשתי הליגות הם 16.1 נקודות, 3.8 אסיסטים ו-3.0 ריבאונדים למשחק.

בפברואר 1984 הופרשה גופייתו, עם המספר "13", על ידי סן אנטוניו ספרס. בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה.

## קריירת מכללות
סיילאס נולד וגדל בעיר טלולה שבלואיזיאנה, ובין השנים 1968–1972 למד באוניברסיטת סטיבן אוסטין אשר בנקודוצ'ס, טקסס. בעונתו הרביעית והאחרונה בקבוצת הכדורסל של האוניברסיטה קלע 30.7 נקודות בממוצע למשחק, והוביל את הקבוצה למאזן ניצחונות 29–1.

## קריירת משחק
סיילאס נלקח בבחירה ה-70 של דראפט ה-NBA 1972 על ידי יוסטון רוקטס, אך שוחרר ממנה לפני פתיחת העונה וחתם על חוזה בדאלאס צ'אפרלס מליגת ה-ABA. בעונתו הראשונה בדאלאס קלע 13.7 נקודות בממוצע למשחק, ונבחר לחמישיית הרוקיז של העונה. בקיץ 1973 עבר המועדון לסן אנטוניו, ושינה את שמו לסן אנטוניו ספרס. בעונת 1974/1975 השתתף סיילאס במשחק האולסטאר של ה-ABA ונבחר לחמישייה השנייה של העונה לאחר שרשם ממוצעים של 19.3 נקודות ו-4.9 אסיסטים למשחק. בעונה העוקבת השתתף בשנית במשחק האולסטאר ונבחר לחמישיית העונה הראשונה, לאחר שקלע 23.8 נקודות ומסר 5.4 אסיסטים בממוצע למשחק.

בשנת 1976 עברו הספרס לשחק בליגת ה-NBA. בשתי העונות הבאות מיעט סיילאס לשחק, בשל פציעה בברכו, ותרם כ-6 נקודות בממוצע למשחק בלבד. בעונת  חזר לכשירות מלאה, וסייע לסן אנטוניו להעפיל לגמר האזור המזרחי עם ממוצע של 16.0 נקודות למשחק. בשתי עונותיו האחרונות בקבוצה המשיך להציג יכולת גבוהה, כשקלע 17.7 נקודות וחילק 4.2 אסיסטים בממוצע למשחק.

ביוני 1981, לאחר 9 עונות עם הצ'אפרלס/ספרס, נשלח סיילאס בטרייד לקליבלנד קאבלירס בתמורה לבחירת דראפט עתידית. בעונתו היחידה בקליבלנד קלע ממוצע של 11.2 נקודות למשחק, בטרם פרש ממשחק.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לואיזיאנה: כדורסלנים
קטגוריה:בחירות דראפט של יוסטון רוקטס
קטגוריה:כדורסלני ליגת ה-ABA
קטגוריה:כדורסלני סן אנטוניו ספרס
קטגוריה:כדורסלני קליבלנד קאבלירס
קטגוריה:כדורסלנים ב-NBA שגופייתם הופרשה
קטגוריה:כדורסלני דאלאס צ'אפרלס
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1949
כתב יד אסקוריאל

ממוזער|צילום של כתב היד מתוך הספר 'ירושלמי נזיקין'
**כתב יד אֶסקוריאל** (זיהוי ספרני G1.3.1|1150) הוא כתב יד של מסכת נזיקין, שנמצא בספריית האסקוריאל שבספרד, המורכב משלושת ה'בבות': בבא קמא, בבא מציעא ובבא בתרא. בכתב יד זה מצוי כתב יד ייחודי של התלמוד הירושלמי על מסכת נזיקין, שנחשב למשתייך לענף שונה מכתב יד ליידן, ומשובח ממנו בהרבה. כתב היד יצא לאור במהדורה מדעית בשנת תשמ"ד, לאחר שנערך על ידי א"ש רוזנטל ושאול ליברמן.

## על כתב היד
כתב היד נמצא בספריית 'אל אסקוריאל' שליד מדריד, ומכאן שמו. הוא נכתב על 140 דפי קלף בכתב יד ספרדי קשה לפענוח, ומכיל את מסכת נזיקין כולה, מלבד כמה דפים בתחילת המסכת וחוסרים קטנים במהלכה. עקב תלישת הדפים בתחילת המסכת, מתחיל כתב היד מאמצע פרק ב' של מסכת בבא קמא.

מבנה כתב היד ייחודי מאוד. הוא התרכז בתלמוד הבבלי, ובכל דף הובא הירושלמי מעל לדברי הבבלי. כתב היד הכיל, חוץ מהבבלי והירושלמי שמעליו, גם את הלכות הרי"ף בתחתית העמוד, ומימין ומשמאל לבבלי הובאו פסקי הרמב"ם. כתב יד זה הוא כתב היד היחיד של הירושלמי על מסכת נזיקין כולה, מלבד כתב יד ליידן (שמקיף את התלמוד הירושלמי כולו), ונחשב לכתב יד משובח יותר מכתב יד ליידן, ואף מכתבי יד על מסכתות אחרות בירושלמי שהגיעו לידינו. כתבי היד של מסכת נזיקין היו משופעים במיוחד בטעויות, שיבושים והשמטות. על פי רוזנטל, כתב יד זה משתייך לענף שונה מכתב יד ליידן, ומקורו במסורת נפרדת. חלק מראשי העמודים, בהם היה ממוקם הירושלמי, נראו כאילו נחתכו במספריים, ועל פי השערת א"ש רוזנטל ייתכן שמדובר בכורך לא זהיר.

## מהדורה מדעית
כתב היד הוזכר לראשונה במספר קטלוגים של כתבי יד עבריים, אך עקב צורתו הייחודית לא הבחינו שהוא מכיל כתב יד עקבי ושלם של הירושלמי על מסכת נזיקין. לאחר שפרופ' א"ש רוזנטל עמד על קנקנו, נשלח יעקב בוקסנבוים, לספרד כדי לפענח מכתב היד את הדברים שנשמטו מהצילום. לאחר מכן נסע גם א"ש רוזנטל עצמו לספרד כדי לצלם מחדש את כתב היד, ועל פי עדותו פיענח בוקסנבוים היטב את החסר. רוזנטל התכוון להקדיש את שנת תש"מ לעבודה מרוכזת על הוצאת מהדורת הירושלמי, אך נפטר לפני שהספיק לגמור את העבודה. על מנת להוסיף למהדורה פירוש על הירושלמי וניתוח ההבדלים בין כתבי היד ומשמעויותיהם, מסרו בניו של רוזנטל את החומר שהצטבר אצלו לפרופ' שאול ליברמן, וזה כתב את ההערות על הספר אך נפטר אף הוא מעט לפני יציאת הספר לאור. לבסוף יצאה המהדורה המדעית והמפורשת של התלמוד הירושלמי על מסכת נזיקין בשנת תשמ"ד.

## לקריאה נוספת
*המבואות להוצאה המדעית של ירושלמי נזיקין.

## קישורים חיצוניים
* כתב היד הסרוק ומידע ספרני (ביבליוגרפי) לצפייה בספריה הלאומית בלבד
* מסכת נזיקין בהוצאה מדעית על פי כתב יד אסקוריאל (בכרטסת הספרייה הלאומית)

## הערות שוליים

אסקוריאל
קטגוריה:תלמוד ירושלמי
Heart of Stone

**Heart of Stone** (בעברית: **לב מאבן**) הוא אלבום האולפן ה-19 של זמרת הפופ האמריקנית, שר. האלבום יצא לאור ב-19 ביוני 1987, על ידי חברת התקליטים גפן רקורדס. מתוך האלבום יצא הסינגל המצליח "If I Could Turn Back Time" שהצליח להיכנס אל המקום ה-3 במצעד הבילבורד הוט 100.

עם יציאתו נכנס האלבום אל המקום ה-10 במצעד הבילבורד 200.. עטיפות האלבום בוצעו על ידי אוקטביו אוקמפו.

## סינגלים
* "After All" - יצא לאור ב-21 בפברואר 1989, כסינגל הראשון והפותח מתוך האלבום. עם יציאתו נכנס השיר אל המקום ה-6 במצעד בילבורד הוט 100, וה-84 במצעד הסינגלים הבריטי.
* "If I Could Turn Back Time" - יצא לאור ב-1 ביולי 1989, כסינגל השני מתוך האלבום. עם יציאתו נכנס השיר אל המקום ה-3 במצעד בילבורד הוט 100, וה-6 במצעד הסינגלים הבריטי.
* "Just Like Jesse James" - יצא לאור ב-אוקטובר 1989, כסינגל השלישי מתוך האלבום. עם יציאתו נכנס השיר אל המקום ה-8 במצעד בילבורד הוט 100, וה-1 במצעד הסינגלים הבריטי.
* "Heart of Stone" - יצא לאור ב-ינואר 1990, כסינגל הרביעי מתוך האלבום. עם יציאתו נכנס השיר אל המקום ה-20 במצעד בילבורד הוט 100, וה-43 במצעד הסינגלים הבריטי.
* "You Wouldn't Know Love" - יצא לאור ב-1990, כסינגל החמישי מתוך האלבום. עם יציאתו נכנס השיר אל המקום ה-29 במצעד הסינגלים האירלנדי, וה-55 במצעד הסינגלים הבריטי.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי שר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
אצטדיון זבזדה פרם

**אצטדיון זבזדה פרם** (ברוסית: **Стадион Звезда Пермь**; עד 1991 נקרא בשם **האצטדיון על שם ה[[קומסומול]] הלניניסטי** (ברוסית: **Стадион имени Ленинского комсомола**) הוא אצטדיון רב תכליתי, המשמש כיום בעיקר למשחקי כדורגל והוא משמש בתור המגרש הביתי של אמקאר פרם.

האצטדיון מונה כ-15,000 מושבים ונפתח לשימוש ב-5 ביוני 1969. בשיאו הכיל 17,000 מושבים.

משטח הדשא כוסה בדשא מלאכותי בשנת 2005. לאצטדיון רישוי Quality Concept Football Turf מאופ"א המאפשר לו לארח את משחקי הליגה האירופית ומשחקי שמינית גמר ליגת האלופות.

## מאפיינים
*תכולה — 14,999 מושבים
*ארבעה יציעים — צפון, מזרח, דרום ומערב
*מושבי פלסטיק
*תא עיתונות ל-40 איש (יציע מערבי)
*דשא מלאכותי
*לוח אלקטרוני בגודל 20×8 מטרים

## קישורים חיצוניים

* אצטדיון זבזדה פרם באתר allstadiums.ru

## הערות שוליים

קטגוריה:אמקאר פרם
זבזדה פרם
קטגוריה:פרם (עיר): ספורט
קו 10 (הרכבת התחתית של מדריד)

**קו 10 של הרכבת התחתית של מדריד** (בספרדית: **línea 10**) הוא קו רכבת תחתית במערכת הרכבת התחתית של מדריד. הקו, שנפתח בשנת 1961 ממלא תפקיד חשוב בשירות המערכת ומקשר בין תחנות וקווים רבים במערכת הרכבת התחתית והרכבת הפרברית. הקו נוסע ברוב מסלולו מתחת לאדמה אך בפרברים הוא נוסע במסלול עילי. סמל המסלול של הקו הוא בצבע כחול ופועלות בו 20 תחנות על 24 קילומטר מקצה לקצה.

אף על פי שמספר הקו הוא 10 הקו נפתח בפועל מיד לאחר פתיחתו של קו 4 שנים רבות לפני פתיחתם של שאר הקווים שעוכבו זמן רב.

## מסלול הקו
הקו החוצה את מדריד מצפון לפרברים הדרומיים של מדריד מתחיל את מסלולו בצפון העיר בסמוך לקו התפר המפריד בין מדריד לפרבריה. הקו יורד בקו כמעט ישר לכיוון מרכז העיר ומקשר בין תחנות וקווים רבים. ממרכז העיר פונה הקו במסלול מעט אלכסוני לכיוון דרום מערב העיר תוך שהוא נפגש בתחנות הצטלבות עם קווים רבים נוספים של הרכבת התחתית של מדריד ושל הרכבת הפרברית של מדריד. הקו מגיע עד לפרברים הדרומיים ביותר של מדריד. שם, בתחנת אלקורקון הוא נפגש עם קו 12 ושם גם נמצאת תחנתו הסופית.

## קישורים חיצוניים

* 

קטגוריה:קווי הרכבת התחתית של מדריד
מפרץ קייסי (אנטארקטיקה)

**מפרץ קייסי** (באנגלית: **Casey Bay**) הוא מפרץ גדול בארץ אנדבי שבאנטארקטיקה.  

המפרץ ממוקם בין לשון היבשה טאנג וכיפת הקרח דינגל שבחוף ארץ אנדרבי.

## היסטוריה
### גילוי המפרץ
המפרץ התגלה ממטוס של משלחת החקר האוסטרלית הלאומית לאנטארקטיקה בשנת 1956.  

### מקור השם
שמו של המפרץ ניתן לו על ידי ועדת השמות האנטארקטיים של אוסטרליה. 

המפרץ נקרא על שמו של ריצ'רד קייסי, ברון קייסי (לימים לורד קייסי),שר החוץ של אוסטרליה בין השנים 1960–1951.

## לקריאה נוספת
• Ute Christina Herzfeld, **[https://books.google.co.il/books?id=fIrcBQAAQBAJ&pg=PA78&lpg=PA78&dq=%22Casey+Bay%22+Antarctica&source=bl&ots=TT5DKd9Qam&sig=ACfU3U1vx2NnSsIz_-Eq6VKFiz6kYZnClg&hl=en&sa=X&ved=2ahUKEwiv587z2-njAhWF16QKHSF_BRsQ6AEwEXoECAkQAQ#v=onepage&q=%22Casey%20Bay%22%20Antarctica&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, PP 78 - 79

## קישורים חיצוניים
* מפרץ קייסי באתר הסקר הגאולוגי של ארצות הברית
* מפרץ קייסי באתר הגאזט האנטארקטי של ממשלת אוסטרליה
* מפרץ קייסי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפרץ קייסי

## הערות שוליים

קייסי